അഞ്ചലില് ആസാദി സംഗമം അഞ്ചല് : നിര്ഭയ ഇന്ത്യക്കായി നിലക്കാത്ത പോരാട്ടങ്ങള് എന്ന മുദ്രാവാക്യം ഉയര്ത്തി എഐവൈഎഫിന്റെ നേതൃത്വത്തില് അഞ്ചലില് ആസാദി സംഗമം സംഘടിപ്പിച്ചു. എഐവൈഎഫ് അഞ്ചല് മണ്ഡലം കമ്മിറ്റിയുടെ നേതൃത്വത്തില് സംഘടിപ്പിച്ച ആസാദി സംഗമം ജില്ലാ പഞ്ചായത്ത് പ്രസിഡന്റ് സാം കെ ഡാനിയല് ഉദ്ഘാടനം ചെയ്തു. എഐവൈഎഫ് മണ്ഡലം പ്രസിഡന്റ് അജിവാസ് അധ്യക്ഷത വഹിച്ച യോഗത്തില് സിപിഐ അഞ്ചല് മണ്ഡലം സെക്രട്ടറി ലിജു ജമാല്, എഐവൈഎഫ് സംസ്ഥാന കമ്മിറ്റി അംഗം വൈശാഖ് സി ദാസ്, മണ്ഡലം സെക്രട്ടറി ഇ.കെ സുധീര്, വെസ്റ്റ് മേഖല കമ്മിറ്റി സെക്രട്ടറി അനന്ദു പനയഞ്ചേരി എന്നിവര് പ്രസംഗിച്ചു. ഐടിഐ പ്രവേശനംകൊല്ലം: ചന്ദനത്തോപ്പ് സര്ക്കാര് ഐടിഐയില് 2021 അധ്യയനവര്ഷത്തെ നൈപുണ്യ വികസന കോഴ്സുകളിലേക്ക് ജവാന് കാറ്റഗറി സംവരണ വിഭാഗത്തില്പെട്ട വിദ്യാര്ഥികള്ക്ക് അപേക്ഷിക്കാം. വിശദവിവരങ്ങള് ചന്ദനത്തോപ്പ് ഐ.ടി.ഐ ഓഫീസില് ലഭിക്കും.